ქვითკირი
ქვითკირი, ქვიტკირი — ქვებითა და კირის დუღაბით ნაშენი. ლეონტი მროველის სიტყვით, ქვითკირით მშენებლობა საქართველოში სპარსთა მეფის აფრიდონის წარმოგზავნილი არდამ ერისთავის ნებროთიანის დროს გაჩენილა. ისტორიკოსი ამბობს: ამან აღაშენა ქალაქი ზღვის კარს და უწოდა სახელი დარუბანდი, რომელი ითარგმანების „დახშა კარი“. და მანვე მოზღუდნა მცხეთა ქალაქი ქჳთკირითა და აქამამდის არა იყო ქართლსა შინა საქმე ქჳთკირისა; ამის გამო დაისწავლეს ქჳთკირიო. — ცხოვრება მეფეთა *111, გვ. 10